Hið sama á við um geðklofa , þótt meiri ágreiningur hafi verið um arfgengi hans en geðhvarfasýki . Í hinum vægari geðsjúkdómum , hugsýki ( neurosis ) og persónuleikaröskun ( personality disorder ) , eru erfðir greinilega mun veigaminni þáttur og umhverfisáhrif skipta þar meira máli . Takist að greina þau gen sem liggja að baki tilteknum geðsjúkdómum þarf það ekki að leiða til mikilla breytinga á meðhöndlun þeirra . Ný þekking er þó forsenda allra framfara og uppgötvun erfðafræðilegra orsaka fyrir geðsjúkdómum kann að leiða til mikilla framfara í lækningum þeirra . Þetta svar er birt með góðfúslegu leyfi vefseturins persona.is en höfundur svarsins er látinn . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .